
เอกสารเผยแพร่ ความรู้ ข่าวสาร
สำหรับสิทธิของผู้สูงอายุ
[bookmark: 5572707394351428327]    หลักเกณฑ์และวิธีปฏิบัติเกี่ยวกับการดำเนินการเพื่อขอรับเงินเบี้ยยังชีพผู้สูงอายุ ประจำปีงบประมาณ 2563

ขั้นตอนการลงทะเบียนเพื่อขอรับเงินเบี้ยยังชีพผู้สูงอายุ 
    ให้ผู้สูงอายุนำหลักฐานมาแสดงต่อองค์การบริหารส่วนตำบล นาโยงเหนือ เพื่อยื่นลงทะเบียนโดยมีหลักฐาน ดังต่อไปนี้ 
   	1. บัตรประจำตัวประชาชนตัวจริง หรือบัตรอื่นที่ออกโดยหน่วยงานของรัฐที่มีรูปถ่าย 
 	2. ทะเบียนบ้านตัวจริง 
  	3. สมุดบัญชีเงินฝากธนาคาร กรณีประสงค์รับเงินโดยวิธีโอนเข้าบัญชี 
     กรณีที่ผู้สูงอายุไม่สามารถมาลงทะเบียนได้ด้วยตนเองให้ทำหนังสือมอบอำนาจ พร้อมบัตรประจำตัวประชาชนของผู้มอบอำนาจ และผู้รับมอบอำนาจ ติดต่อขอรับเอกสารได้ที่องค์การบริหารส่วนตำบลนาโยงเหนือ 

กำหนดวัน เวลา สถานที่รับขึ้นทะเบียน
ระหว่างเดือนตุลาคม 2561 - พฤศจิกายน 2561 และเดือนมกราคม 2562 - กันยายน 2562 เวลา  08.30 - 16.30 น.     ในวันจันทร์-วันศุกร์  (เว้นวันหยุดราชการ) 
ณ  องค์การบริหารส่วนตำบลนาโยงเหนือ  อำเภอนาโยง
จังหวัดตรัง





คุณสมบัติของผู้มีสิทธิ
     1. มีสัญชาติไทย  
     2. มีอายุ 60 ปีบริบูรณ์
     3. ไม่เป็นผู้ต้องห้ามตามระเบียบฯ  ข้อ 6  ไม่เป็นผู้ได้รับบำนาญ เบี้ยหวัด บำนาญพิเศษ บำเหน็จรายเดือน หรือได้รับสิทธิจากบุตร ภรรยาหรือสามี ที่เป็นสวัสดิการรายเดือน หรือสิทธิประโยชน์อื่นจากรัฐ รัฐวิสาหกิจ หรือ องค์กรปกครองส่วนท้องถิ่น 
      รายใหม่ที่ยังไม่เคยลงทะเบียนมาก่อน ซึ่งเป็นผู้สูงอายุที่มีอายุครบ 60 ปีบริบูรณ์แล้ว แต่ยังไม่เคยลงทะเบียนขอรับเบี้ย  ยังชีพผู้สูงอายุ/ย้ายภูมิลำเนาเข้ามาใหม่ และผู้สูงอายุที่จะมีอายุครบ 60 ปีบริบูรณ์ในปีงบประมาณถัดไป (เกิดตั้งแต่ 2 กันยายน 2502 – 1 กันยายน2503 ) นับอายุจนถึงวันที่ 1 กันยายน 2563 จะอายุครบ 60 ปีบริบูรณ์
วิธีการจ่ายเงินแบบขั้นบันไดดังนี้
* ผู้สูงอายุ อายุ 60 – 69 ปี ได้รับเงินเดือนละ  600 บาท
* ผู้สูงอายุ อายุ 70 – 79 ปี ได้รับเงินเดือนละ 700 บาท
* ผู้สูงอายุ อายุ 80 – 89 ปี ได้รับเงินเดือนละ 800 บาท
* ผู้สูงอายุ อายุ 90 ปีขึ้นไป ได้รับเงินเดือนละ  1,000 บาท
วิธีการจ่ายเงิน
 - โอนเงินเข้าบัญชีเงินฝากธนาคารของผู้มีสิทธิ
 - โอนเงินเข้าบัญชีในนามผู้ที่ได้รับมอบหมายจากผู้สูงอายุ
กรมบัญชีกลางจะจ่ายเบี้ยยังชีพผู้สูงอายุตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 ฉบับ 2       พ.ศ.2560 ฉบับ 3 พ.ศ.2561 และฉบับ 4 พ.ศ.2562 ภายในไม่เกินวันที่ 10 ของเดือน (กรณีผู้สูงอายุเสียชีวิตภายในวันที่ 1 ของเดือนที่จ่ายเบี้ยยังชีพ จะได้รับเงินภายในเดือนนั้น โดยญาติยังไม่ต้องดำเนินการปิดบัญชีธนาคารภายในเดือนที่ผู้สูงอายุเสียชีวิตเพราะจะได้รับเงินเบี้ยยังชีพอีก 1 เดือน หากปิดบัญชีจะทำให้กรมบัญชีกลางโอนเงินเข้าบัญชีไม่ได้)  

การสิ้นสุดการได้รับเบี้ยยังชีพผู้สูงอายุ   
1. ถึงแก่กรรม (ตาย)
2. ขาดคุณสมบัติตามหลักเกณฑ์ 
3. แจ้งสละสิทธิการขอรับเบี้ยยังชีพผู้สูงอายุเป็นหนังสือต่อองค์กรปกครองส่วนท้องถิ่นที่ตนมีสิทธิได้รับเบี้ยยังชีพผู้สูงอายุ 

การย้ายที่อยู่อย่างไรเพื่อให้สิทธิในการรับเบี้ยยังชีพผู้สูงอายุได้อย่างต่อเนื่อง   
    ผู้สูงอายุที่มีความจำเป็นต้องย้ายที่อยู่ ก่อนที่จะย้ายต้องไปติดต่อทางองค์การบริหารส่วนตำบลนาโยงเหนือ เพื่อรับคำแนะนำในการย้ายสิทธิการรับเงิน หากผู้สูงอายุย้ายที่อยู่   โดยไม่แจ้งองค์การบริหารส่วนตำบลนาโยงเหนืออาจทำให้ขาดสิทธิการรับเงินในปีถัดไป 

****************

ด้วยความปรารถนาดี
จาก องค์การบริหารส่วนตำบลนาโยงเหนือ    
อำเภอนาโยง จังหวัดตรัง   
โทร 0 7524 2263 ต่อ 12

